3 iyulga o‘tar kechasi Bag‘dodda sodir etilgan terakt qurbonlari soni 290 kishiga yetdi, deb ma’lum qildi Al Mayadeen telekanali. 17 kishi bedarak yo‘qolgan deb hisoblanmoqda, 180 kishi turli darajadagi jarohatlar olgan. 2 iyuldan 3 iyulga o‘tar kechasi Bag‘dod markazida minalashtirilgan avtomobil portlatilgandi. Avvalroq qurbonlar soni 250 kishiga yetgani ma’lum qilingandi. Terakt uchun javobgarlikni IShID terrorchilik guruhi o‘z zimmasiga olgan.